Brnabić: Vlada koju predlažem je proevropska, zadatak ubrzati proces evropskih integracija | Boom93\nCrveni krst u Velikom Gradištu pomaže ljudima koji su u izolaciji\nFizičkim barijerama protiv koronavirusa\nBrnabić: Vlada koju predlažem je proevropska, zadatak ubrzati proces evropskih integracija\nBrnabić je prilikom izlaganja programa nove Vlade Srbije pred poslanicima u Skupštini Srbije rekla da je "promena Ustava Republike Srbije u delu pravosudja neophodan korak u daljem osnaživanju vladavine prava i daljem uskladjivanju sa evropskim pravnim tekovinama i evropskim standardima".\nBeograd, 28.10.2020. – Mandatarka za sastav nove Vlade Srbije Ana Brnabic izlozila je pred poslanicima u Skupstine Srbije ekspoze u kome su sadrzani program i ciljevi nove vlade, danas u Domu Narodne skupstine. (BETAPHOTO/MILOS MISKOV/MO)\nOna je rekla da je u prethodnom mandatu Vlada Srbije, nakon opsežnih javnih konsultacija koje su trajale nešto više od 18 meseci, kao i konsultacija i podrške Venecijanske komisije, Skupštini uputila inicijativu za izmenu Ustava kako bi pravosudje, “koje je svakako nezavisno”, bilo nezavisno od bilo kakvih i svih političkih uticaja, ali i mnogo efikasnije i odgovornije prema gradjanima.\n“Nastavićemo da podržavamo izmene Ustava u oblasti pravosudja u cilju pronalaženja najboljih rešenja za naš pravni sistem”, rekla je Brnabić.\nBrnabić je rekla da je u mandatu prethodne Vlade, što se tiče medijskog prostora, usvojena Medijska strategija za period do 2025. godine.\n“Vlada je ovaj posao uradila u partnerstvu sa medijskim i novinarskim udruženjima, čiji predstavnici su činili polovinu članova Radne grupe za izradu Medijske strategije”, kazala je Brnabić i dodala da su ceo proces podržali Misija OEBS-a i Delegacije EU u Srbiji, kao i Ambasada Norveške i Fondacija Кonrad Adenauer.\nOna je najavila da je ista Radna grupa nastavila i rad na Akcionom planu za implementaciju strategije, za koji je najavila da će biti jedan od prvih dokumenata na dnevnom redu nove Vlade, kao i da se nakon toga “mora nastaviti rad na čitavom setu izmena medijskih zakona”.\nBrnabić je rekla da su mediji i civilno društvo medju najvažnijim partnerima u svim reformskim procesima koji se sprovode, zbog čega je doneta odluka da se u okviru Vlade Srbije formira novi resor – Ministarstvo za ljudska i manjinska prava i društveni dijalog.\nPrema njenim rečima, ovo ministarstvo će zmedju ostalog, raditi na unapredjenju dijaloga i saradnje sa organizacijama civilnog društva.\n“Verujem i mogu da garantujem da je Vlada Srbije u potpunosti spremna da kaže da ćemo na ovome raditi”, kazala je Brnabić.\nBrnabić je najavila da će jedan od prvih zadataka ovog ministarstva biti da postavi osnovu za dalji rad na Strategiji za stvaranje podsticajnog okruženja za razvoj civilnog društva kao sveobuhvatnog dokumenta kojim će Vlada, zajedno sa civilnim društvom, odrediti pravce dalje saradnje.\n“Vlada Srbije radiće na jačanju demokratskog društva u kojem svi gradjani uživaju jednaka prava, imaju jednake mogućnosti za ostvarivanje svojih potencijala i ravnopravno učešće u svim aspektima društvenog, kulturnog, političkog i ekonomskog života. U skladu sa tim, visoko mesto medju prioritetima buduće Vlade biće inkluzivno društvo, u kome se razlika poštuje i ceni, u kome se aktivno bori protiv diskriminacije i predrasuda u politikama i u praksi, i društvo koje pruža jednake šanse za sve svoje gradjane”, rekla je Brnabić.\nOznakeAna Brnabić ekspoze Mandatar Srbija Vlada Srbije\nPoslanicima odobrene duple funkcije\nDanas: EP šalje pisma Dačiću s pozivom na što brži nastavak dijaloga vlasti i opozicije\nBudžet Skupštine Srbije biće uvećan za više od milijardu dinara\nSednica Skupštine Srbije o finansijskim zakonima 24. novembra\nBajden sprema istorijski potez: Žena na čelu Pentagona


Budućnost Ujedinjenih nacija: Vratiti poverenje čovečanstva - CIRSD\nHome > Vesti > Budućnost Ujedinjenih nacija: Vratiti poverenje čovečanstva\nOvaj tekst je prvobitno objavljen u The Huffington Post.\nSavremeni svet prolazi kroz veliku transformaciju—bez presedana u obimu i brzini. Dok postaje sve više globalizovan i međuzavisan, u isto vreme biva opterećen rastućim geopolitičkim tenzijama, ubrzanom degradacijom životne sredine i slabljenjem poverenja u međunarodni sistem.\nU ovakvim okolnostima, obezbeđivanje stabilnosti i napretka čovečanstva, zahtevaće nove globalne pristupe i rešenja, kao i koordiniraniji, snažniji i inkluzivniji multilateralizam u 21.veku. Ujedinjene nacije, jedina međunarodna politička organizacija koju karakteriše sveobuhvatni legitimitet I univerzalno članstvo, moraju imati središnje mesto u ovom generacijskom poduhvatu.\nIstorijska dostignuća Ujedinjenih nacija su u opasnosti da budu zasenjena trenutnim osećajem stagnacije, razočarenja i neuspeha. Sve se češće čuju opaske da će produžavanje statusa kvo imati za posledicu odlazak UN u istoriju.\nStoga smatram da bi sledeći Generalni sekretar UN, koji će biti izabran ove godine, morao da stane na celo kolektivnih napora posvećenih revitalizaciji ove Organizacije.\nKao kandidat Republike Srbije za ovu prestižnu međunarodnu funkciju, u sedištu UN u Njujorku sam predstavio detaljnu "Platformu za akciju", koja sadrži 53 specifične i konkretne mere koje bih bio spreman da sprovedem u delo na početku mandata.\nPostizanje održivog razvoja i borba protiv klimatskih promena predstavljaće krovni izazov za čovečanstvo u 21.veku. To će zahtevati organizovanu i koordinisanu globalnu akciju, zasnovanu na praktičnim rešenjima, koju moraju predvoditi Ujedinjene nacije. Kao generalni sekretar, ovaj sveobuhvatni posao bih definisao kao primarni zadatak Organizacije i stoga usmerio celokupan UN sistem da se prioritetno angažuje na primeni zaključaka i odredbi Agende 2030 i Pariskog klimatskog sporazuma.\nSmatram da UN moraju da modernizuju svoj pristup prevenciji sukoba i mirovnim operacijama. Potrebna nam je nova generacija Stabilizacionih Misija UN, koje će moći biti razmeštene gde god i kada god se za to ukaže potreba. Kao što sam izložio u svojoj Platformi, takve misije bi imale mandat za aktivnije dejstvo, bolju opremu, kao i borbenu i obaveštajnu logistiku. U Platformi sam takođe izložio ključne elemente Novog dogovora za mirovne operacije u Africi, ali i izrazio spremnost da pokrenem rad na kreiranju multilateralnih odgovora na nekonvencionalne pretnje - na primer, one koje dolaze iz informatičkog prostora.\nKao generalni sekretar bih se svom snagom zalagao za zaštitu ljudskih prava, što je jedna od suštinskih namena UN od osnivanja. Daleko više se mora učiniti na promociji i zaštiti ljudskih prava širom sveta, počevši sa obezbeđivanjem većih resursa za organe UN koji se direktno bave ovim pitanjima.\nBez obzira na to ko će biti izabran za sledećeg generalnog sekretara, smatram da ovi izbori moraju biti prekretnica za ulogu žena u sistemu UN. Ukoliko bih dobio priliku da obavljam tu funkciju, postavio bih kvalifikovane žene na 50 odsto pozicija podsekretara Organizacije, kao i na sve druge pozicije tog nivoa. Takođe, stremio bih postizanju potpunoj jednakosti polova unutar celokupnog sistema. Pored postavljanja žena na liderske pozicije i kvalitetnije mogućnosti za razvoj karijere unutar Organizacije, moji predlozi iz Platforme odnose se i na borbu protiv diskriminacije žena u svim njenim oblicima. One uključuju specifične mere u cilju sprečavanja nasilja prema njima, ali i obezbeđivanja prava žena na puno učešće u društvu.\nNažalost, očigledno je da su se postojeći kapaciteti UN za obezbeđivanje humanitarne pomoći, u svetlu nedavnih kriza, pokazali nezadovoljavajućim. Kao generalni sekretar, odlučno bih radio na mobilizaciji dovoljnih resursa od strane UN sistema, kako bi se obezbedila adekvatna humanitarna pomoć pogođenom stanovništvu širom sveta. Naša dužnost ne završava se međutim na tome da im pružimo sklonište I osnovne namirnice. Moramo takođe osigurati da njihovo ljudsko dostojanstvo bude očuvano i da im se pruže pristojne šanse da sebi ostvare prosperitetnu budućnost.\nŽila kucavica UN sistema jeste njegov Sekretarijat. Kao generalni sekretar UN, posvetio bih se tome da zemlje članice dobiju više za novac koji uplaćuju, radio na eliminisanju nepotrebnih troškova, obezbeđenju bolje koherentnosti i koordinacije, kao i kvaliteta u pružanju javnih dobara i usluga širom sveta. Neumorno bih se borio protiv korupcije, prevara i zloupotreba, štitio interne uzbunjivače, jačao nezavisnost i rad Kancelarije UN za interni nadzor, tražio podnošenje imovinskih karti za relevantno UN osoblje i kandidate za visoke položaje, sačinio godišnji, sveobuhvatan i transparentan prikaz budžeta UN, kao i pokušao da kreiram sistem za jedinstveno sprovođenje javnih nabavki.\nTražim privilegiju da obavljam funkciju devetog generalnog sekretara UN, vođen sa tri osnovna uverenja: prvim, da osnaženi multilateralizm predstavlja najjaču zaštitu protiv globalnih opasnosti sa kojima se danas suočavamo; drugo, da revitalizovane UN treba da budu u centru globalnog upravljanja i treće, da se postojeći resursi UN moraju koristiti efikasnije kako bi Organizacija mogla da proizvede rezultate koje od nje traži njeno članstvo i šira međunarodna zajednica.\nKao mlad čovek, bio sam svedok posledica neuspeha diplomatije, odsustva vladavine prava i talasa siromaštva. Borio sam se za demokratiju, ljudska prava i pomirenje.\nKao ministar spoljnih poslova, predsedavao sam Savetom Evrope i imao privilegiju da predvodim napore koji su doveli do konsenzusa unutar OEBS-a, čime je mojoj zemlji omogućeno da 2015. godine predsedava najvećom regionalnom organizacijom na svetu. Kao predsednik Generalne skupštine UN, započeo sam istorijske pregovore koji su doveli do uspostavljanja Agende 2030, I predvodio napore koji su kulminirali usvajanjem revolucionarnog međunarodnog Sporazuma o trgovini naoružanjem. Naporno sam radio na premošćavanju razlika između razvijenih i zemalja u razvoju, što je dovelo do, između ostalog, formalizovanja saradnje između UN i G20.\nUN treba da ponovo zaokupe maštu čovečanstva. Moramo pronaći način da osvežimo ovu Organizaciju kako bi ona ostala primarno mesto u kome se narodi sveta dogovaraju i rade na sprovođenju zajedničkih ciljeva u 21. veku.\nVuk Jeremić je kandidat Republike Srbije za generalnog sekretara i bivši predsednik Generalne skupštine UN.


Predsednik je rekao i da će Srbija "naći novac za sve to, čak i unapred"\n- Važno je što nam premijer Mađarske omogućava da uskladištimo između 300 i 500 miliona kubnih metara gasa, rekao je Vučić za TV Pink, objasnivši da bi time osigurali snabdevanje za najteža tri meseca čak i da neko iseče linije snabdevanja.\n- Dakle, bolje da kupimo unapred, ali da imamo to garantovano i tražićemo dogovore preko prijateljskih zemalja, da ne mogu da nam kažu da zbog više sile ne mogu da nam daju struju. Moramo o svemu tome da brinemo kako bismo obezbedili naše građane za zimu. Nisu u pitanju samo topli stanovi već i da li ćemo obezbediti struju za fabrike da bi mogle da rade. Verujem da ćemo u tome uspeti, naveo je Vučić.\n- Nismo ih zaustavili, da vidimo kakvo je stanje sa izgradnjom metroa u Beogradu, Moravskim koridorom, požarevačkim koridorom, naveo je Vučić.\n- Moramo da ubrzamo jer moramo da održimo stopu rasta i budemo među prvih pet zemalja u Evropi i ove godine, jer to nam omogućava da čuvamo napredak Srbije i obezbeđujemo veće plate i penzije. Uveren sam da ćemo zajednički uspeti da pobedimo sve nedaće i izazove i osiguramo nacionalni ponos zemlje i ekonomski prosperitet, naveo je Vučić.\nAmerikanci se brinu za sebe, Evropa ostaje bez LNG-a\nAleksandar Vučić Viktor Orban energetika gas Srbija mađarska\nPucnjava u Danskoj uoči koncerta MTV zvezde: Ima ranjenih!


Poslodavcima malo znači smanjenje poreza | Glas javnosti\nPočetna > Ekonomija > Poslodavcima malo znači smanjenje poreza Poslodavcima malo znači smanjenje poreza BEOGRAD - Unija poslodavaca Srbije smatra da će najavljeno smanjenje poreskih opterećenja za novozaposlene imati izvesnog značaja u povećanju zaposlenosti ali da je pre svega neophodno izvršiti celokupnu poresku reformu.\nPortparol Unije Dragoljub Rajić kazao je da ta mera koju je najavila potpredsednica vlade Verica Kalanović neće imati veći efekat ako se ne uvede i oštra kazna za one koji je ne poštuju.\n"Smatramo da je mnogo bolji način da se smanje opterećenja pojedinim privrednim granama gde ima puno rada na crno, na primer, u primarnoj poljoprivrednoj proizvodnji i tekstilnoj industriji gde oko 300.000 ljudi radi na crno. Smanjenje opterećenja i oštre sankcije imali bi pozitivan efekat", kazao je on.\nOn je kazao da se u poslednje vreme veliki deo firmi koje su čak ranije dobro poslovale da bi preživele dogovore sa svojim radnicima da im jedan deo novca isplaćuju na ruke kako bi izbegli plaćanje poreza i doprinosa na celu sumu. Porezi i doprinosi čine oko 62 odsto bruto zarade.\nRajić je kazao da je, na primer, u Rusiji za osam meseci zaposleno oko 2,6 miliona ljudi na taj način što su smanjene stope poreza i doprinosa na 32 odsto i što su uvedene stroge kazne - zatvora i oduzimanja imovine. "Tamo se sada nikome ne isplati izbegavanje poštovanja zakona", rekao je Rajić.\nPotpredsednica Vlade Srbije Verica Kalanović je najavila da država planira da smanji poreske obaveze za novozaposlene i to za 50 odsto u prvoj godini, u drugoj godini 40 procenata a u trećoj 20 odsto.\nPrema njenim rečima, ta mera je deo paketa kratkoročnih mera koje će Vlada Srbije razmatrati u maju, kako bi smanjila nezaposlenost i povećala likvidnost privrede.\nGodinu dana bez poreza i doprinosa za nove radnike Poslodavcima malo znači smanjenje poreza "Jat" snizio cene karata


Monah ubijen nožem u manastiru Glogovac - Sputnjik Srbija\n12:45 17 April 2021\nMonah ubijen nožem u manastiru Glogovac\n22:48 07.12.2020 (osveženo 22:55 07.12.2020) Preuzmite kraći link\nNepoznati počinilac nožem je večeras usmrtio monaha u manastiru Glogovac u Republici Srpskoj, objavio je iguman manastira Treskavac, arhimandrit Varnava Damjanović.\nOvu informaciju policija RS još nije potvrdila.\nBanjalučke „Nezavisne novine“ javljaju da je kroz Šipovo prošao kordon policije kao i ekipe hitne pomoći.\nPrema nezvaničnim saznanjima lista, policija traga za jednim muškarcem, koji se može dovesti u vezu sa zločinom.\nArhimandrit Varnava je na društvenim mrežama naveo da je preminuli otac Stefan, dugogodišnji monah manastira Glogovac.\nDanas 7. decembra u večernjim satima nepoznati počinioc nožem usmrtio dugogodišnjeg monaha Manastira Glogovca (Šipovo - Republika Srpska) oca Stefana. Svi detalji o ovom stravičnom zločinu biće naknadno saopšteni javnosti posle istrage policije, objavljeno na:\nFB-Manastir Glogovac. pic.twitter.com/Z7pfDaR8eA\n— Filip Fićović 1244 (@FicovicFilip) December 7, 2020\n„Svi detalji o ovom stravičnom zločinu biće naknadno saopšteni javnosti posle istrage policije kao i vreme sahrane postradalog monaha Stefana“, napisao je arhimandrit.\nubistvo, monah, Republika Srpska


ABA: Trener Mege zna recept za nastavak pobedničkog niza - Sportske novosti\nNaslovna Košarka Najave i prognoze Košarka ABA: Trener Mege zna recept za nastavak pobedničkog niza\nABA: Trener Mege zna recept za nastavak pobedničkog niza\nU nedelju 24. januara od 12 časova Mega Soccerbet će u okviru 16. kola ABA lige dočekati ekipu Cibone, a utakmica će se zbog poznate situacije sa pandemijom Kovid-19 igrati bez gledalaca u Hali sportova Ranko Žeravica. Izabranici trenera Vladimira Jovanovića su se pobedom u Zadru u prošlom kolu vratili na pobednički kolosek pa će utakmica protiv Cibone biti prilika da ostvare 11. pobedu u regionalnom takmičenju.\nTrener Mege Vladimir Jovanović je izjavio da njegova ekipa mora da spreči tranziciju i poene iz drugog napada Cibone:\n– Igramo protiv jako dobrog tima koji je pretrpeo promene u odnosu na početak sezone. Dolaskom Markote, Planinića i Rejnoldsa dobili su iskustvo i kvalitet, pogotovo na pozicijama jedan i pet. To je ekipa koja poseduje napadački arsenal, odlikuje ih kvalitetna tranzicija, pokušavaju da valorizuju sav svoj talenat. Jako su brzi i uporni, što su pokazali i u prvoj utakmici u Zagrebu gde su posle naše odlične igre u prvoj četvrtini i velikog vođstva, pre svega svojim najvećim kvalitetom trčanjem, uspeli da se vrate u egal utakmicu. Naša prva i osnovna ideja je da im ne dozvolimo tranziciju i poene iz drugog napada. Moramo pre svega da budemo okrenuti sebi i da brinemo o svojoj igri u odbrani i napadu, kao da pokušamo da uspostavimo neke standarde sa povišenom energijom i intezitetom, što je veoma bitno ukoliko želimo da dođemo do pozitivnog rezultata.\nPosle 15 odigranih kola ABA lige, Mega Soccerbet trenutno ima skor 10-5 dok Cibona ima tri pobede i devet poraza. Ove dve ekipe su se do sada sastale 15 puta u ABA ligi uz skor 9:6 u korist Mege. U poslednjem susretu ove dve ekipe u okviru trećeg kola ove sezone, Mega je slavila u Zagrebu sa 73:77.\nIzvor: KK Mega\nPrethodni tekstABA: „U Beogradu su nas počitstili, ali nikog se ne bojimo”\nSledeći tekstABA: Trener Cibone i dalje ne može da računa na ovog igrača


APR - KONTAKT PODACI | Vibeko Consulting\nOd početka funkcionisanja APR prilikom registracije bilo koje vrste privrednog društva, udruženja, sportskog kluba ili nekog drugog pravnog lica, na različite načine koji su se vremenom modifikovali u skladu sa praksom, postojala je mogućnost unosa kontakt podataka na prezentaciji pravnog lica na APR portalu.\nNajpre i najčešće su ljudi prilikom osnivanja svojih firmi unosili brojeve fiksnog i mobilnog telefona, kao najrasprostranjeniji i najtraženiji kontakt. Ta praksa je dugo funkcionisala, sve dok se na tržištu nisu pojavile firme (čitaj banke, ali i drugi) koje su koristile dostupnost tih kontakata da pozivaju odgovorna lica tih novoformiranih firmi, nudeći im svoje proizvode. Razmera takvog ponašanja dobela je do toga da su se mnogi zbog toga bunili, nakon čega su u APR doneli odluku da se iz registracionih prijava osnivanja Privrednih društava izbaci mogućnost objave kontakt podataka, čime se situacija za kratko i popravila.\nMeđutim, idući ka digitalizaciji svojih administartivnih postupaka i uvezivanju svojih usluga sa ostatkom e-uprave, što je potvrđeno najnovijim dopunama Zakona o privrednim društvima, od 01.10.2018. godine sva privredna društva su u obavezi da javno objave prilikom osnivanja mail preko kojeg će u budućnosti korenspodirati sa e-upravom.\nNeki su to počeli da rade i ranije, ali od 01.10.2018. to je postala obavezna stavka u registracionoj prijavi, gde je APR već upozorila da će odbacivati prijave za registraciju privrednih društava bez upisanog mail-a.\nTakođe i svi registrovani subjekti od ranije imaju rok do 01.10.2019. godine da zvanično upišu svoj mail na stranicama svoje firme APR portala.\nTako su se ponovo aktivirale firme, poznate nam od ranije, koje već koriste blagodeti novih propisa i zatrpavaju, za sada, novoformirane firme prezentacijama svojih proizvoda.\nNaša preporuka je, budući da je ovako nešto postalo obavezno, da se posebno pazi prilikom izbora mail-a koji će biti dostavljen APR za objavu na njihovom portalu.\nNajbolje bi bilo da se kreira neki novi besplatni mail samo za tu namenu, a da se glavni mail-ovi koji se koriste na taj način poštede zatrpavanja nepotrebnim informacijama.


Ženska uloga u životu muškarca - WANNABE MAGAZINE\nŽenska uloga u životu muškarca\nHeteroseksualni muškarci koji žive sami, bez partnerke i porodice, kraće žive i nisu uspešni kao što bi mogli da budu – ne razvijaju svoj pun potencijal, jer nemaju motiv i ništa ih ne podstiče na napredak. Za razliku od samih žena, koje uspevaju da pronađu podršku u prijateljima, društvenom angažovanju i brizi za članove porodice, sami muškarci su skloni da se zapuste i da regresiraju na nivo pećinskog života. Ženska energija je konstruktivna i stvaralačka, a muška je prodorna i u svojoj suštini agresivna i destruktivna, pa je žena muškarcu potrebna kao uzemljenje, kao kompas i svetionik – zvuči uprošćeno i ne mora nikome da se sviđa, ali je istinito u najvećem broju slučajeva. Koliko god se bunili protiv vezivanja, strahovali od bliskosti, držali distancu i opirali se preuzimanju odgovornosti, muškarci po osnovnim karakteristikama prepoznaju ženu kojoj mogu i žele da naprave mesto u svom životu, kojoj će verovati i biti spremni da je ponekad i poslušaju.\nMuškarac želi ženu koja ume da ga sasluša i koja ga razume\nTo je onaj deo prijateljstva u muško-ženskim odnosima, koji je bitan svakom paru na duge staze. Muškarac koji u svojoj partnerki vidi najbolju prijateljicu slobodan je da joj se poveri, da iznese svoje strahove, ali i svoje želje i maštanja, ma koliko ona bila nerealna. Kad zna da će naići na razumevanje i prihvatanje, on se oseća sigurno, voljeno i poštovano i spreman je sve da učini za svoju partnerku.\nLast minute Christmas shopping with my love 🎁💛 #husbandandwife #christmastime\nA post shared by TAYLOR SUMNER (@taylornsumner) on Dec 21, 2018 at 3:18pm PST\nŽena treba da ima sopstvena interesovanja\nAko je on u centru njenog života i sva njena pažnja je usmerena na njega, muškarac se oseća ugušeno i zarobljeno. Zato žena treba da ima sopstvena interesovanja, nezavisno od veze i od njega, jer to oboma obezbeđuje onu dozu slobode i nezavisnosti koja je svakome potrebna, da bi mogao da se ostvari i da bude ono što jeste. Samosvesna žena (koja ga voli, nežna je i želi da bude sa njim) njegova je kraljica.\nKljučne reči Brankica MiloševićLjubavmagazin za ženemodni magazinmuškarcimuško - ženski odnosivezeWannabe MagazinWannabe MagazineženeŽenska uloga u životu muškarcaženski magazin


Mino Rajola o finansijskim ograničenjima u fudbalu: Stavite granicu na Benksija, Da Vinčija i Rembranta\nIzvor: MozzartSport.com, 26.Nov.2020, 20:27\nFudbalski agent protiv seleri kepa\nSeleri kep (salary cap) je normalna stvar u NBA ligi i čini se da zaista služi svrsi.\nOn funkcioniše tako što se postavi određena granica do koje klubovi mogu da izdvoje novac za plate igrača, sve preko određene granice (ove sezone je ona recimo oko 109.000.000 dolara u NBA) plaća se sa takozvanim porezom na luksuz.\nBrojni timovi su probili granicu i u najjačoj ligi sveta kako bi napravili što bolju ekipu, >> Pročitaj celu vest na sajtu MozzartSport.com << ali niko jednostavno ne može da priušti sebi da ode previše i predugo preko seleri kepa.\nČesto se o takvoj promeni pisalo i u kontekstu evropskog fudbala, razlozi su brojni. Na Starom kontinentu se ulaže puno novca u najvažniju sporednu stvar na svetu, a pojedini klubovi zahvaljujući svojim bogatim vlasnicima sebi mogu da priušte sam krem evropskog fudbala i da se tako odlepe od finansijski imućnijih.\nU evropskom fudbalu postoji Finansijski Fer Plej, ali kada pogledamo kako su se sa FFP ograničenjima "snašli" klubovi poput Mančester sitija i Pari Sen Žermena, postaje jasno da je promena neophodna.\nDa li je to seleri kep, videćemo, FIFA će doneti odluku, a čini se i da bi fudbalski agenti mogli da budu zaista pogođeni uvođenjem ovakvog ograničenja.\nO tome je govorio i Mino Rajola, jedan od najpoznatijih agenata na svetu, koji se stara o karijerama igrača poput Zlatana Ibrahimovića, Pola Pogbe i Đanluiđija Donarume.\nItalijan je na Svetskom fudbalskom samitu govorio o ovoj ideji\n"Kada FIFA bude odlučila da uvede seleri kep, to će značiti da klubovi više neće moći sami da donose odluke. Neki timovi imaju deonice na berzi, tako da FIFA ne može da im kaže kako da posluju. Jasno je da transfer pijaca ne funkcioniše kako iz FIFA žele, jer igrači mogu da donose svoje odluke, oni su sredstva u ovom sportu. Ako bi stavili seleri kep na igrače, onda bi to trebalo uraditi za sve. Staviti granicu na transfere, na direktore i njihove plate. Real Madrid i Barselona zarade milione, da li to znači da treba da stave ograničenja na cene karata? U tom slučaju, stavite seleri kep za glumce, za novinare, za umetnike. Da li bi ste stavili seleri kep na Benksija, Leonarda Da Vinčija ili Rembranta? Kako možete da stavite granicu na talenat. Živimo u kapitalističkom svetu, ali Đani Infantino želi da postanemo Severna Koreja. Nemam nikakav problem sa Severnom Korejom, ali on može da ide da živi tamo, a ne ja", izjavio je Mino Rajola.


Nastavljeni razgovori o iranskom nuklearnom sporazumu\nTanjug 27. decembra 2021. 19:03\nBEČ – Indirektni pregovori između Irana i SAD u Beču o spasavanju iranskog nuklearnog sporazuma iz 2015. nastavljeni su danas, pa se Teheran usredsredio na ukidanje sankcija, iako je, kako navodi Rojters, napravljen slab napredak u obuzdavanju iranskih atomskih aktivnosti.\nSedma runda pregovora, a prva pod vođstvom novog iranskog predsednika Ebrahima Raisija, završila se pre 10 dana, tako što je Iran dodao nove zahteve.\nZapadne sile su navele da je napredak isuviše spor i da pregovarači imaju „nedelje, ne mesece“, pre nego što dogovor iz 2015. godine izgubi smisao.\nSAD i zapadne sile žele ograničavanje nuklearnih aktivnosti Teherana, koji zauzvrat traži ukidanje svih sankcija Zapada.\n„Danas su se sve strane dogovorile da se vrate za pregovarački sto, uprkos novogodišnjim praznicima. Ovo pokazuje da su sve strane shvatile koliko je važno da se što pre reši ovo pitanje“, izjavio je izaslanik Kine na pregovorima Vang Ćun.\nIako na pregovaračkim stolom nema Amerike, Zapad predstavljaju Francuska, Nemačka, Velika Britanija i Evropska unija, a učestvuju i Rusija i Kina.


Sa 37 nova slučaja u Užicu broj obolelih od početka epidemije danas se poepeo na 290. Broj ukupno zaraženih u ovom gradu danas je preko pet puta veći u odnosu na period od 15.marta do 19. juna, odnosno u Užicu je za proteklih dve i po nedelje zarženo 245 lica, nasrpam 55 obolelih za prethodih sto dana.\nPritom, treba imati u vidu da u užička kovid ambulanta dva dana prošle nedelje nije raspolagala PCR testovima zbog čega nisu ni vršena testiranja.\nU Novoj Varoši danas je prijavljeno 10 novih slučajeva, u Čajetini sedam, Priboju šest, Požegi četiri, Sjenici tri i Prijepolju jedan.\nZbog povećanog priliva pacijenata u Opštu bolnicu Užice čitav internistički blok ove ustanove, pored nekoliko odeljenja koja su od ranije u službi lečenja pacijenata sumnivih na korona virus, prethodnih dana je pretvoren u izolacionu kovid jedinicu.\n- U prethodnom periodu došlo je do značajnoj pogoršanja epidemiloške situacije u Zlatiborskom okrugu. Trenutno očekujemo oko 350 rezultata briseva koje smo uzorkovali prethodna tri dana, od toga oko 180 iz Užica. Dnevno se u Okrugu testira oko 350 lica, od čega 60 u užičkoj kovid ambulanti. Trenutno raspolažemo sa dovoljno testova i zahtevali smo povećan broj za naredni period. Zavod za javno zdravlje ulaže velike napored da pronađe sve kontakte pozitivnih lica i da ih stavi pod zdravstveni nadzor i u izolaciju, što je važno da bi se sprečilo dalje širenje korona virusa, - rekla je dr Aleksandra Andrić, epidemilog iz ZZJZ Užice


"Datum iks": Objavljeno kada bi američki trezor mogao da ostane bez novca - 27.09.2021, Sputnik Srbija\n"Datum iks": Objavljeno kada bi američki trezor mogao da ostane bez novca\nUkoliko republikanski kongresmeni blokiraju račun za povećanje gornje granice američkog duga, američka vlada bi mogla biti ugašena već početkom sledećeg meseca. 27.09.2021, Sputnik Srbija\nAmerička vlada mogla bi se suočiti s "datumom iks" u prvom kvartalu oktobra, kada se očekuje da će Ministarstvo finansija "iscrpiti gotovinu na raspolaganju" za plaćanje računa, tvrdi se u novoj analizi neprofitnog istraživačkog centra Bipartisan Policy Centre sa sedištem u Vašingtonu (BPC).Prema toj prognozi, ako američki kreatori politike „ne deluju u skladu sa ograničenjem duga, Trezor najverovatnije neće imati dovoljno gotovine za podmirenje svih svojih finansijskih obaveza u periodu između 15. oktobra i 4. novembra “.U tom smislu, BPC je pozvao kreatore politike „da deluju u narednim nedeljama ako nameravaju da osiguraju da se sve obaveze američke vlade izmiruju u potpunosti i na vreme“.Ova analiza je usledila nakon što je predsednik Federalnih rezervi Džerom Pauel izjavio da se Sjedinjenim Državama ne bi trebalo dozvoliti neizmirenje duga i da Kongres mora na odgovarajući način da poveća gornju granicu zaduživanja Amerike.Prethodno je ministarka finansija Dženet Jelen upozorila da bi neuspeh Kongresa da poveća granicu duga "gurnuo" SAD u finansijsku krizu.Ranije ovog meseca Bela kuća je upozorila da bi milijarde dolara državne pomoći i federalno finansiranje različitih programa moglo biti zaustavljeno ako Kongres ne postigne dogovor o povećanju gornje granice američkog duga.Podsećamo, lider republikanske manjine u Senatu Mič Mekonel jasno rekao da republikanci neće podržati povećanje federalne granice zaduživanja i da bi demokrate to trebalo da učine same.Ako demokrate „žele da oporezuju, pozajmljuju i troše istorijske sume novca moraće to da učine bez našeg doprinosa, moraće da povećaju limit duga bez naše pomoći“, naglasio je Mekonel.Ako demokrate i republikanci ne postignu konsenzus po tom pitanju do početka oktobra, moglo bi da dođe do gašenja vlade.Da bi izbegli gašenje Vlade, zakonodavci će morati da usvoje hitan privremeni zakon.Ova mera, poznata kao „trajna rezolucija“, pomoći će da se izbegne scenario koji su SAD već doživele deset puta od 1980. godine – uključujući i 35-dnevno gašenje između kraja 2018. i početka 2019. godine pod predsednikom Donaldom Trampom.Kongres je povećao gornju granicu američkog duga otprilike 80 puta od šezdesetih godina, pri čemu se savezni dug brzo približio 29 biliona dolara, a ukupne obaveze – koje uključuju savezni dug plus druge javne i privatne obaveze – iznose više od 85 biliona dolara, ili četiri puta više od američkog BDP-a.\nUkoliko republikanski kongresmeni blokiraju račun za povećanje gornje granice američkog duga, američka vlada bi mogla biti ugašena već početkom sledećeg meseca.\nAmerička vlada mogla bi se suočiti s "datumom iks" u prvom kvartalu oktobra, kada se očekuje da će Ministarstvo finansija "iscrpiti gotovinu na raspolaganju" za plaćanje računa, tvrdi se u novoj analizi neprofitnog istraživačkog centra Bipartisan Policy Centre sa sedištem u Vašingtonu (BPC).\nPrema toj prognozi, ako američki kreatori politike „ne deluju u skladu sa ograničenjem duga, Trezor najverovatnije neće imati dovoljno gotovine za podmirenje svih svojih finansijskih obaveza u periodu između 15. oktobra i 4. novembra “.\n„Nakon što ostane bez gotovine, Trezor neće moći da podmiri približno 40% svih uplata koje dospevaju u narednih nekoliko nedelja. Nejasno je kako bi Trezor funkcionisao u takvim okolnostima. Imaće dve mogućnosti: određivanje prioriteta i odložena plaćanja, ali postoji značajna neizvesnost u pogledu njihove operacionalizacije ”, tvrdi se u analizi.\nU tom smislu, BPC je pozvao kreatore politike „da deluju u narednim nedeljama ako nameravaju da osiguraju da se sve obaveze američke vlade izmiruju u potpunosti i na vreme“.\nOva analiza je usledila nakon što je predsednik Federalnih rezervi Džerom Pauel izjavio da se Sjedinjenim Državama ne bi trebalo dozvoliti neizmirenje duga i da Kongres mora na odgovarajući način da poveća gornju granicu zaduživanja Amerike.\nPrethodno je ministarka finansija Dženet Jelen upozorila da bi neuspeh Kongresa da poveća granicu duga "gurnuo" SAD u finansijsku krizu.\n„SAD su oduvek plaćale svoje račune na vreme, ali preovlađujući konsenzus među ekonomistima i zvaničnicima trezora obe strane je da bi neuspeh u povećanju limita duga proizveo široko rasprostranjenu ekonomsku katastrofu“, upozorila je ministarka u tekstu objavljenom u Volstrit žurnalu.\nRanije ovog meseca Bela kuća je upozorila da bi milijarde dolara državne pomoći i federalno finansiranje različitih programa moglo biti zaustavljeno ako Kongres ne postigne dogovor o povećanju gornje granice američkog duga.\nPodsećamo, lider republikanske manjine u Senatu Mič Mekonel jasno rekao da republikanci neće podržati povećanje federalne granice zaduživanja i da bi demokrate to trebalo da učine same.\nAko demokrate „žele da oporezuju, pozajmljuju i troše istorijske sume novca moraće to da učine bez našeg doprinosa, moraće da povećaju limit duga bez naše pomoći“, naglasio je Mekonel.\nAko demokrate i republikanci ne postignu konsenzus po tom pitanju do početka oktobra, moglo bi da dođe do gašenja vlade.\nDa bi izbegli gašenje Vlade, zakonodavci će morati da usvoje hitan privremeni zakon.\nOva mera, poznata kao „trajna rezolucija“, pomoći će da se izbegne scenario koji su SAD već doživele deset puta od 1980. godine – uključujući i 35-dnevno gašenje između kraja 2018. i početka 2019. godine pod predsednikom Donaldom Trampom.


Stimulans za zaposlene od 10 do 20%: Kompanija Voli zahvaljuje – Gracija\nStimulans za zaposlene od 10 do 20%: Kompanija Voli zahvaljuje\nU ovom izazovnom momentu smo pokazali da se uzajamno poštujemo, razumijemo i međusobno podržavamo. Našim herojima koji su posljednjih sedmica dali sve od sebe kako bi građani Crne Gore imali kontinuiranu uslugu - hvala od srca!\nKompanija Voli dijeli opravdanu brigu naših građana, kao i nadležnih institucija imajući u vidu činjenicu da smo tek na početku krize prouzrokovane širenjem korona virusa. Predano radimo na tome da naš doprinos kada je aktuelna situacija u pitanju bude što veći u smislu posebne pažnje prema potrošačima i zaposlenima, obezbijeđivanju nesmetanog kontinuiteta nabavke, sa fokusom na kontrolu cijena i brigom o najranjivijim kategorijama našeg društva.\nU magacinima naših marketa, u magacinu distributivnog, kao i Logističko otkupnog centra Voli, skladištene su dovoljne količine namirnica predviđene za pojačanu trgovinu u narednom periodu i naši potrošači nemaju razloga za zabrinutost da li će biti u mogućnosti da kupe ono što im je u određenom trenutku neophodno. Sva naša skladišta i prodavnice dobro su opremljeni, a zalihe se kontinuirano i dodatno pojačavaju, posebno kada je riječ o proizvodima koje kupci u ovim trenucima najviše traže. U prethodnom periodu, putem medija smo bili u prilici da vidimo prazne rafove u velikim trgovačkim lancima širom svijeta, što kod nas nije bio slučaj. Kompanija Voli je obezbijedila potrošačima potrebnu sigurnost i u svakom trenutku je obezbjeđivana dovoljna količina traženih proizvoda. Zahvaljujući zajedničkom trudu svih nas u lancu snadbijevanja i našim predanim radnicima, police Voli marketa su uvijek bile pune, ako nekog proizvoda u određenom trenutku nije bilo, u pitanju su minuti potrebni da se rafovi popune.\nOvom prilikom želimo da zahvalimo potrošačima na tome što imaju povjerenja u nas i u ovim vanrednim okolnostima. Trudimo se da osim snabdijevenosti, odgovorimo na pravi način svim drugim izazovima u ovom dramatičnom trenutku. Preduzeli smo niz zaštitnih mjera, u svim marketima, magacinima, kao kompletnom logističkom sistemu sprovodimo pojačane higijenske i sanitarne mjere u skladu sa preporukama nadležnih institucija. U marketima su postavljene providne pleksiglas pregrade koje će smanjiti svakodnevni kontakt zaposlenih i potrošača na kasama. Naši radnici su opremljeni rukavicama i maskama, a u svim prodajnim objektima je na vidnom mjestu postavljen dispanzer sa tečnošću za dezinfekciju ruku. Ovim putem još jednom molimo naše potrošače da slijede propisana uputstva i da brinu o sebi i drugima, sada više nego ikada ranije.\nPosebno želimo da istaknemo da smo izuzetno zahvalni našim radnicima na pokazanoj predanosti i solidarnosti u ovim teškim uslovima. Zahvaljujući njihovom velikom trudu i požrtvovanosti cijele velike Volijeve porodice, uspjeli smo da održimo visok nivo funkcionisanja i odnosa prema potrošačima, sve ono po čemu su naši marketi prepoznatljivi. Zaslužuju divljenje zbog svoje predanosti i posvećenosti potrošačima i kompanija Voli je ponosna na svoj tim.Imamo veliku odgovornost prema našim zaposlenima i njihovim porodicama, da i u vremenu koje dolazi, budemo konstanta, siguran oslonac. Pored toga, u želji da pokažemo pažnju i poštovanje prema zaposlenima koji su od početka zdravstvene krize u neposrednom, direktnom kontaktu sa potrošačima, što je poseban izazov, opredijelili smo značajna sredstva za njihov stimulans, tako da će martovsku platu primiti sa uvećanjem u rasponu od 10% do 20%.\nKompanija Voli svim svojim zaposlenima kao i vjernim potrošačima zahvaljuje što smo u ovom izazovnom momentu pokazali da se uzajamno poštujemo, razumijemo i međusobno podržavamo. Našim herojima koji su posljednjih sedmica dali sve od sebe kako bi građani Crne Gore imali kontinuiranu uslugu hvala od srca!


Narodna stranka: Neće biti predizbora u opoziciji - Društvo - Dnevni list Danas\nPočetna » Društvo » Narodna stranka: Neće biti predizbora u opoziciji\nPredsednik Pravnog saveta Narodne stranke Vladimir Gajić izjavio je danas da se ta stranka protivi predizborima u opoziciji i da taj stav sigurno neće promeniti, a da pitanje unutrašnjih izbora „uopšte ne postoji u relevantnoj opoziciji“, saopšteno je iz Narodne stranke.\n„Predizbori se neće dogoditi. Sa održavanjem predizbora se ne slažu Stranka slobode i pravde, Demokratska stranka i Dveri, a to su relevantne političke organizacije koje o tome mogu da se izjasne“, izjavio je Gajić za televiziju Nova S.\nGajić je istakao da je određivanje kandidata na izborima „autonomna stvar stranaka“, a da građani mogu da glasaju za te kandidate i stranke i da im se priključe.\n„Ako su stranke loše procenile kandidate, građani će odgovoriti i dati svoje mišljenje o tome na izborima“, rekao je Gajić.\nOn je, povodom predloga bivšeg gradonačelnika Šapca Nebojše Zelenovića za održavanje predizbora u opoziciji, rekao da „Zelenović ima ambicije da izlazi na svake izbore, bez obzira na uslove“.\n„Zelenović je pre prethodnih izbora narušio jedinstvo opozicije, izašao je na izbore i bio je počišćen na izborima u Šapcu“, rekao je Gajić.\nGajić je istakao da Narodna stranka neće sarađivati sa strankama koje su izašle na izbore u junu 2020. godine.\n„Zelenović i PSG su za nas završena priča. Narodna stranka o izbornim uslovima razgovara samo u bloku sa SSP, DS, Dverima i još nekim manjim političkim organizacijama koje su bojkotovale prethodne izbore“, rekao je Gajić.\nGajić je dodao da opozicija na godinu dana pred izbore ne bi trebalo da se međusobno gloži oko izbora kandidata.\n„U situaciji u kojoj imamo daleko veće i značajnije probleme i pokušavamo da nađemo zajednički imenitelj u pregovorima o izbornim uslovima i eventualnog izlaska opozicije na izbore, koji je potpuno upitan, razgovara se o kandidatima, a nismo rešili osnovno pitanje – da li ćemo izaći na izbore“, rekao je Gajić.\n„Narodna stranka ima više od 110 odbora u Srbiji i ima oko 13.000 članova i može da za 48 sati skupi 20.000 potpisa. Nadamo se da će i druge opozicione stranke mnogo da urade na tom planu. To se očekuje od opozicije“, rekao je Gajić.\nNarodna strankaopozicijaVladimir GajićBeograd


NBS je kupila još 15 miliona evra na međubankarskom deviznom tržištu kako bi ublažila veće dnevne oscilacije kursa, čime je ukupan iznos koji je kupila od početka ove godine dostigao jednu milijardu i 10 miliona evra, dok je prodala 130 miliona.\nDinar će prema evru imati sutra istu vrednost kao pre mesec dana, a na godišnjem nivou i u odnosu na početak godine biće jači za 0,2 procenta.\nIndikativni kurs dinara prema dolaru je skliznuo danas za 0,1 odsto na 103,5122 dinara za dolar.\nDinar je prema dolaru jači za 1,9 odsto nego pre mesec dana, na godišnjem nivou slabiji za 2,6 posto, a od početka godine je u padu za 0,1 procenat.\nDinar usidren, kurs sutra 118,1291\nDinar bez promene, kurs sutra 117,8908\nUkrajinci zainteresovani za Luku Rijeka\nUkrajinska kompanija "Portinvest" objavila je da ima poslovne i vlasničke aspiracije prema Luci Rijeka, nakon što je poljski "OT Logistics" prošle nedelje saopštio da želi da ostane aktivni deoničar u riječkoj luci i da je spreman da razgovara o novim uslovima saradnje sa AZ fondom i svim akcionarima, među kojima je i hrvatska vlada.


Brza hrana može da utiče na reprogramiranje imunog sistema - Pasarela\nOd momenta svog pojavljivanja, brza hrana je reklamirana i promovisana kao pomoć ženama koje rade, pa, jelte, nemaju vremena da same spremaju obroke. U prvom periodu ljudi su bili poprilično rezervisani za ovu novotariju. Međutim, kako je vreme odmicalo tako je i brza hrana dobila sve više ljubitelja i glasnogovornika koji je hvale. U godinama koje su usledile počela su istraživanja o uticaju ove hrane na ljudski organizam i nijedno nije bilo optimistično. Najnovija studija je brzu hranu opet stavila u centar zbivanja jer je uspela da dokaže da često konzumiranje ovakvih obroka utiče na reprogramiranje imunog sistema.\nOvakva aktivacija imunog sistema je javlja samo u dva slučaja- kada su u pitanju bakterijske infekcije i brza hrana.\nbrza hrana menja imuni sistem\nIstraživači su napomenuli da imuni sistem reaguje agresivno kada je napadnut od strane neke bakterije. To je sasvim normalna i prirodna reakcija organizma na strano telo. Ono što ih je iznenadilo jeste da se isti imuni odgovor dobija i kada se konzumira brza hrana. Čitav organizam je konstantno pod “upalom” dok vari i repsorbije soli i šećere, kojih je brza hrana prepuna. Konstantnom upotrebom nezdravih obroka, imuni sistem polako počinje da se reprogramira.\nA promene počinju tako što se imuni sistem konstantno nalazi u stanju “infekcije”. Osobe koje su konzumirale brzu hranu su, kao imuni odgovor, imali povećanje zapaljenskih reakcija koje su identične onima kada se bakterije nađu u organizmu. Takođe su zaključili da se usled česte konzumacije nezdrave hrane u telu stvaraju određene, nove vrste imunih ćelija.\nDr Joakim Šulc sa univerziteta u Bonu, gde i sprovedeno ovo istraživanje, kaže da su analizom koštane srži došli do podataka koji ukazuju da brza hrana podstiče brzo i rano sazrevanje imunih ćelija.\nKada je ispitanicima ukinuta nezdrava ishrana, ni posle četiri nedelje koštana srž nije prestala da proizvodnjom novih vrsta imunih ćelija. Istraživači veruju da je za ovo odgovorna memorija imunog sistema. Kada jednom zapamti strano telo u organizmu uvek u prisustvu tog stranog tela proizvodi antitela. Jedina razlika je što ovde strano telo nisu ni bakterije ni virusi već brza hrana.\nMedicina već godinama radi na smanjenju upotrebe antibiotika, kao i njihovog negativnog uticaja na organizam. Jedna studija je čak uspela da dokaže da se hranom možete boriti protiv virusa i bakterija. Ali ne brzom.


Liga Evrope: Srpski predstavnici započinju borbu u grupnoj fazi\n14. septembar, 2017.\nSrpski predstavnici u grupnoj fazi Lige Evrope, Partizan i Crvena zvezda, danas započinju borbu u ovom takmičenju.\nDanašnjim utakmicama 1.kola započinje grupna faza takmičenja u okviru Lige Evrope, a Srbija će ove sezone imati dva predstavnika, Partizan i Crvenu zvezdu. U ovoj fazi će svaka ekipa odigrati po šest utakmica, a dva najbolje plasirana tima u grupi obezbediće plasman u završnicu najmasovnijeg evropskog klupskog takmičenja. Nadamo se da će među njima biti i srpski timovi i da ćemo imati prilike da pratimo njihove igre i na proleće.\nBERN: YOUNG BOYS – PARTIZAN (četvrtak 14.septembar, 19:00 časova, TV Arena sport 3)\nEkipa Partizana će u Bernu gostovati trenutno prvoplasiranom timu švajcarskog šampionata na Stade de Suisse koji prima 32.000 gledalaca. Meč će početi u 19:00 časova, a obezbeđen je direktan televizisjki prenos na trećem programu TV Arena sport.\nBEOGRAD: CRVENA ZVEZDA – BATE BORISOV (četvrtak 14.septembar, 21:05 časova, RTS 1)\nEkipa Crvene zvezde će na stadionu ’’Rajko Mitić’’ ugostiti trenutno trećeplasirani tim beloruskog šampionata, ekipu BATE Borisov. Meč će početi u 21:05 časova, a obezbeđen je direktan televizisjki prenos na prvom programu RTS.\nŠabac: Predstavljen novi šef stručnog štaba Darko Tešović


Nova baza NATO-a na granici sa Rusijom može destabilizovati baltičko područje - 27.10.2021, Sputnik Srbija\nNova baza NATO-a na granici sa Rusijom može destabilizovati baltičko područje\nPovećanje prisustva NATO-a u baltičkim zemljama može destabilizovati vojno-političku situaciju u regionu, navodi se u saopštenju zvanične predstavnice... 27.10.2021, Sputnik Srbija\nRanije je NATO uveo u eksploataciju vojni aerodrom u Lielvardu, Letonija, treći u ovom području.\nPovećanje prisustva NATO-a u baltičkim zemljama može destabilizovati vojno-političku situaciju u regionu, navodi se u saopštenju zvanične predstavnice Ministarstva inostranih poslova Rusije Marije Zaharove u vezi sa otvaranjem nove baze Alijanse u Letoniji.\n„Na jugoistoku Letonije završena je rekonstrukcija vojnog aerodroma u Lielvardu. Prema pisanju medija, ova aviobaza je opremljena savremenom navigacionom opremom i može da prihvata najsavremenije avione u svako doba dana i noći, nezavisno od vremenskih prilika. Sigurni smo da uvećanje potencijala NATO-a na Baltiku može dovesti do destabilizacije vojno-političke situacije u baltičkom regionu. Naši predlozi za destabilizaciju ostaju na snazi“, smatra Zaharova.\n24 Oktobar, 09:40


Odbornici traže da se dopusti mirno okupljanje ispred Hrama Hrista Spasitelja | Srpskacafe\nOdbornici opozicije u Skupštini grada Banjaluka zatražili su da građanima bude dozvoljeno mirno okupljanje i ulazak u dvorište Hrama Hrista Spasitelja.\nNezavisni odbornik u banjalučkom parlamentu Saša Lazić rekao je da su članovi grupe “Pravda za Davida” građani Banjaluke i normalni ljudi.\nOn nije želio da komentariše izjave roditelja stradalog mladića Davida Dragičevića koji su se ogradili od djelovanja opozicije.\nNa konferenciji za novinare održanoj ispred spomenika Banu Milosavljeviću, odbornik SDS-a Aleksandar Petković pozvao je institucije Republike Srpske da poštuju Ustav Srpske prema kome građani imaju pravo na mirno okupljanje i javni protest, te kritikovao postupanje policije ispred Hrama.\nNezavisni odbornik Mirna Savić Banjac je rekla da će tražiti da ovo pitanje bude uvršteno kao tačaka dnevnog reda Skupštine grada i da se gradonačelnik izjasni o tome.\nOdbornik PDP-a u Skupštini grada Banjaluka Jovo Savanović je rekao da Banjaluka treba da bude grad mira, slobode i grad dostojanstva.\nSrpska pravoslavna crkva, Crkvena opština Banjaluka, Saborni hram Hrista Spasitelja uputio je 5. juna zahtjev MUP-u Srpske u kojem mole da im se obezbijedi nesmetano korištenje porte hrama za vjerska i druga društvena događanja u organizaciji Crkve.\nU dokumentu se navodi da se u porti Hrama već duži period organizuju okupljanja određene grupe lica koja se javnosti predstavljaju pod imenom “Pravda za Davida”, te da parohijani i brojni građani imaju pritužbe u vezi sa ponašanjem i postupanjem te grupe ljudi.\nNakon ovog zahtjeva SPC-a prema MUP-u, policija je toj grupi ljudi onemogućila pristup Hramu, uz ostavljenu mogućnost da se okupljaju u Parku “Mladen Stojanović” koji je odlukom grada određen kao jedno od mjesta gdje se može održati javni skup, uz prethodnu najavu Policijskoj upravi.\nbanjalukapravda za davidaHram Hrista Spasitelja


Hipotekarna banka redizajnirala web sajt: Nove funkcionalnosti i atraktivniji dizajn prilagođeni korisničkom iskustvu – Bankar.me\nJanuary 26, 2019 BANKE, CRNA GORA, CRNA GORA, SVE VIJESTI Leave a comment\n“Imajući u vidu sve veću upotrebu mobilnih uređaja, posebnu pažnju smo posvetili mobile responsive verziji sajta. Geolociranje naših poslovnica i bankomata bilo je dio jos prethodne verzije a sada je ugrađena i navigacija , što omogućava klijentu da brzo i lako dođe do željene lokacije”, kažu iz banke.\nPored modernijeg dizajna sajta urađene su i sljedeće izmjene: pojednostavljena je navigacija kroz sajt, dostupnije su novosti banke, kontakti, broj call centra kao i kursna lista.\nDostupniji su alati banke koji omogućavaju jednostavno prijavljivanje za usluge banke poput kredita, depozita, kao i kalkulator za uslugu “Aktiviraj sitniš”, ali i alati koji pružaju više informacija klijentima poput komparatora debitnih i kreditnih kartica, kreditni kalkulatori, kalkuklatori štednje.\n“Posebno smo izdvojili dio društveno odgovornog poslovanja sa namjerom da naši klijenti imaju jednostavan uvid u drustveno odgovorno poslovanje banke. Pojednostavili smo pristup društvenim mrežama koje svakodnevno ažuriramo u namjeri da pravovremeno informisemo”, zaključili su iz banke.\nPrevious Naslovne strane dnevnih novina za 26. januar – Najvažnije vijesti iz ekonomije\nSljedeći Miketić: Kontinuiran napredak Addiko banke na crnogorskom tržištu


Tag / Četničke pesme / Vesti online\n"Pevao četničke pesme? Valjda bih se setio, nisam izlapeo"\nPosle koncerta koji je održao u Varaždinu, Bajaga je za N1 rekao da bi svirao i u Karlovcu, kada bi ga pozvali i ako to ne bi nikom smetalo.\nSarajevo: Otkazan koncert Miroslava Ilića zbog Draže Mihailovića! (VIDEO)\nDugo najavljivani koncert pevača Miroslava Ilića, koji je trebalo da bude održan 18. februara u sarajevskoj "Skenderiji", definitivno je otkazan, potvrdio je organizator Faruk Drina.\n"Upropastile me četničke pesme"\nDecenijama je Nikola Urošević Gedža (67) imao problema zbog toga što je pevao srpske pesme. Kad je prošlo vreme komunizma, a on se sprijateljio sa mnogim opozicionim političarima, ponadao se da...\nTompson od četničke pesme napravio ustašku?\nNa internetu već duže vreme traje žestoka rasprava da li je pesma “Anica kninska kraljica” hrvatskog desničarskog pevača Marka Perkovića Tompsona, koji se proslavio izvođenjem proustaških...


Nova Mercedesova električna limuzina imaće autonomiju od 700 km – Biznis.ba\nNaslovnaPauzaNova Mercedesova električna limuzina imaće autonomiju od 700 km\nobjavljeno 20. jul 2020. u 14:04\nNjemački proizvođač će nakon električnog SUV-a EQC predstaviti još jedan model na struju – luksuznu limuzinu EQS.\nOvaj automobil, koji mnogi nazivaju električnim Mercedesom S klase, debitovao je 2019. u vidu elegantnog koncepta Vision EQS.\nKada je koncept predstavljen na prošlogodišnjem frankfurtskom auto-salonu, nemački proizvođač se pohvalio da automobil može da pređe i preko 700 km sa punom baterijom.\nDirektor Daimlera, Ola Kalenijus, potvrdio je na nedavno održanom sastanku akcionara te kompanije da će i produkcijski EQS takođe imati autonomiju od 700 km.\nPrema njegovim riječima, ovakav rezultat biće ostvaren zahvaljujući pogonskim baterijama koje Daimler proizvodi u svojoj fabrici u Štutgartu.\nKalenijus, međutim, nije otkrio mjerni standard koji je korišćen za procjenu autonomije u vožnji, a podsjećamo da je nedavno saopšteno da je Tesla Model S Long Range Plus postao prvi serijski električni automobil u SAD koji ima autonomiju preko 400 milja, tačnije 402 milje, odnosno 647 km.\nOvaj rezultat je dobijen na osnovu standarda američke agencije EPA, dok prema novom WLTP mjernom standardnu koji se primjenjuje u Evropi, Model S koji se trenutno prodaje na Starom kontinentu ima maksimalnu autonomiju od 610 km.


Novovarošani kraj grejne sezone dočekuju bez zaliha mazuta i peleta – ZoomUe\nby Vesna Đurović · 6 априла, 2022\nNOVA VAROŠ-U stanovima Novovarošana radijatori će biti topli do 15.aprila, a ukoliko posle toga tri dana za redom prosečna dnevna temperatura bude niža od 12 stepeni, toplotna energija će se isporučivati i nakon tog datuma, kažu u preduzeću “Energija Zlatar NV” . Potrošnja energenata je povećana u odnosu na prošlu sezonu, tako da su zalihe mazuta i peleta istrošene.\n„Iz robnih rezervi smo naručili još 100 tona mazuta kako bismo ovu izuzetno tešku grejnu sezonu priveli kraju „, kaže za “Varoške novine” direktor “Energije Zlatar” Zoran Đokić .\n„Za razliku od nekih ranijih sezona, ovog puta smo ostali bez zaliha jer su cene mazuta počele da divljaju već krajem septembra prošle godine. Na početku grejne sezone cena mazuta po kilogramu bila je 75,76 dinara, a sad smo je iz robnih rezervi naručili za 121,86 dinara“,ističe Đokić.\nPoslovanje preduzeća je bremenito problemima upravo zbog nestabilnih cena energenata na tržištu koje nikako da se stabilizuju. Sa cenovnikom mazuta u “Energiji” su, inače, imali problema i tokom lanjske grejne sezone, ali ih ih je ova u finansijskom smislu potpuno destabilizovala.\n„Tokom jeseni i zime za zagrevanje oko 36.000 kvadrata stambenog i blizu 22.000 kvadrata poslovnog prostora potrošeno je do sada 950 tona mazuta i oko 300 tona peleta, što je povećanje potrošnje za nešto više od pet posto u odnosu na lane. Imali smo značajniju potrošnju peleta jer smo Vrtić i Bolnicu grejali 24 sata .Nabavka energenata za ovu grejnu sezonu koštala nas je 89 miliona dinara (80 miliona za mazut, a devet za pelet), a lane smo istu količinu platili 45 miliona dinara. Kako bismo kuplili mazut morali smo kreditno da se zadužimo u iznosu od 12 miliona dinara, a dodatne troškove od 12.190.000 dinara imamo ovih dana i zbog nabavke energenta iz robnih rezervi“,naglašava Đokić.\nU “Energiji” kažu da ih u finansijskom pogledu nije puno izvuklo poskupljenje isporuke tolotne energije za individualne potrošače i privredu. Cenovnik je korigovan, kako ističu, za samo deset posto u kategoriji građanstva, što je “kap u moru” troškovnika ovog preduzeća. Inače, od početka grejne sezone, na predlog “Energije Zlatar”, a odlukom Opštinskog veća, građani centralno grejanje plaćaju 106,48 dinara po metru kvadratnom, a pravna lica 181,5.\n“Energija Zlatar” gazduje sa šest kotlarnica – četiri gradske na mazut i dve na pelet – u Domu zdravlja i Predškolskoj ustanovi. Od prošle zime preduzeće dodatno toplifikuje i ovdašnje bogomolje – džamiju u centru grada i pravoslavni hram “Svete Trojice”. U poslovodstvu firme sa 15 zaposlenih dodaju i da tokom ove grejne sezone nije bilo većih i učestalijih kvarova na mreži odnosno instalacijama i toplovodu, kao ni pritužaba građana na kvalitet isporuke toplotne energije. Sa mreže je na zahtev korisnika isključeno jedno domaćinstvo, a na sistem centralnog grejanja priključeno 216 kvadratnih metara.\nI dok su u nekom ranijem periodu “omča oko vrata” preduzeću bila nagomilana dugovanja, u poslednjih nekoliko godina se situacija na tom polju promenila na bolje, te u “Energiji” imaju jednu muku manje. Jer se računi neredovnih platiša efikasno naplaćuju putem sudskih utuženja.\n„Građani duguju oko šest miliona dinara, dok od privrede gotovo i da nemamo potraživanja. Sa utuženjima procenat naplate iznosi više od 90 posto .Za pohvalu je što najveći deo naših potrošača račune izmiruje redovno, čak i tokom epidemije izazvane koronom. Najrevnosniji u plaćanju su i dalje penzioneri i to oni sa najtanjim penzionim čekom“ ,kaže Đokić.\nTags: energija zlatargrejna sezonaNova Varoš\nEnergetska efikasnost javnih objekata u Užicu\nNext story U okrugu još 21 slučaj infekcije kovidom\nPrevious story Moratorijum na cene goriva ostaje do kraja aprila, tvrde izvori iz Vlade


Delegacija sirijske opozicije putuje u Ženevu na pregovore\nNaslovnica NAJNOVIJE Svijet Delegacija sirijske opozicije putuje u Ženevu na pregovore\nŠam, Zapad – UN u petak započeo pregovore samo sa predstavnicima sirijske Vlade u pokušaju da završi petogodišnji građanski rat.\nDan nakon neuspjelog nastavka mirovnih pregovora u Ženevi, delegacija sirijske opozicije trebala bi u subotu navečer doputovati u Švicarsku kako bi provjerila jesu li sirijske vlasti spremne provesti humanitarne mjere koji bi trebale omogućiti pridruživanje opozicije mirovnim pregovorima.\nDelegacija koja broji 17 osoba, uključujući voditelja Visokog pregovaračkog odbora (HNC) Riada Hijaba i vođu pregovaračkog tima Assad al-Zoubija, poletjela je iz glavnog grada Saudijske Arabije, prenose agencije.\nGlavna sirijska opozicijska grupa složila se da će otputovati u Ženevu gdje je u petak UN započeo pregovore samo s jednom stranom u pokušaju da završi petogodišnji građanski rat.\nAmerički državni sekretar John Kerry u petak navečer lično se angažirao kako bi potaknuo opoziciju na odlazak u Ženevu. HNC je objavio da ih je kontaktirao telefonom kako bi ih nagovorio na odlazak na pregovore.\nRazgovori sa predstavnicima Vlade\nMeđutim, opozicija je istaknula kako prije političkih pregovora želi razgovarati o humanitarnim pitanjima odnosno o prestanku zračnih udara i blokade gradova u Siriji.\nUN-ov izaslanik za Siriju Staffan Mistura pozvao je Vladu i opoziciju na razgovore u Ženevi gdje bi se s njima susreo u odvojenim prostorijama, ali u petak se sastao samo sa delegacijom sirijske Vlade, predvođenom sirijskim ambasadorom pri UN-u Basharom al Jaafarijem.\nUN je u petak navečer objavio kako će se sastanci sa “ostalim učesnicima” održati “naknadno”.\nKurdi, drugi ključni opozicijski faktor koji kontrolira veći dio sjeveroistoka Sirije i bori se sa Islamskom državom Irak i Levant, isključeni su iz pregovora na zahtjev Turske.\nKurdi tvrde da su bez njihove prisutnosti pregovori osuđeni na propast.


Bolnica u Kasindolu uvijek je bila uz svoj narod - FILTER\nBolnica u Kasindolu uvijek je bila uz svoj narod\nVršilac dužnosti direktora Bolnice “Srbija” Istočno Sarajevo Nebojša Šešlija istakao je da je bolnica u Kasindolu uvijek bila uz svoj narod, a da da je prioritet sadašnje uprave povratak povjerenja pacijenata u rad ove ustanove i finansijska stabilizacija.\nNa svečanoj akademiji povodom vijeka postojanja bolnice u Kasindolu, Šešlija je podsjetio da je ona kroz burnu istoriju mijenjala organizacioni oblik, a da su 1992. godina i odbrambeno-otadžbinski rat predstavljali istorijsku prekretnicu kada je transformisana u Opštu bolnicu, najviše zahvaljujući doktoru Slavku Ždralu.\n“Doktor Ždrale je zajedno sa timom ljekara i ostalih radnika uspio da zbrine sve kojima je pomoć bila neophodna. Tadašnja bolnica bila je garant opstanka srpskog naroda na ovim prostorima u ta teška ratna vremena”, istakao je Šešlija i dodao da samo jaka bolnica može biti garant opstanka srpskog naroda na području Sarajevsko-romanijske regije.\nKad je riječ o ulaganju u kadar, Šešlija je naveo da je Bolnica tokom protekla 34 mjeseca raspisala 26 novih specijalizacija, da je pet ljekara upućeno na supspecijalizacije, te da prvi put imamo stalno zaposlenog vaskularnog hirurga i poslije višegodišnje pauze nefrologa.\nOn je istakao da je Bolnica “Srbija” prvi put počela pružati najsloženije usluge iz vaskularne hirurgije i dječije ortopedije, a obnovljen je rad torakalne hirurgije, dok će Odjeljenje otorine narednih dana uvesti proceduru funkcionalne endoskopske sinusne hirurgije.\nŠešlija je naglasio da su za građane omogućene najsloženije operacije iz ginekologije, opšte hirurgije, oftalmologije, kao i usluge hiperbarične komore.\n“Uspjeli smo očuvati kvalitet Odjeljenja pulmologije po čemu je ova ustanova prepoznatljiva od osnivanja, što je posebno važno u vrijeme pandemije virusa korona, kada smo u tom odjeljenju zbrinjavali pacijente od Bijeljine do Trebinja”, rekao je Šešlija, navodeći da je od početka pandemije u ovoj zdravstvenoj ustanovi zbrinuto 1.600 pacijenata.\nOn je podsjetio da je u proteklom periodu, uz pomoć donatora, ali i vlastitim sredstvima obezbijeđena medicinska oprema za najkvalitetniju dijagnostiku iz oblasti radiologije, kardiologije, neurologije.\nŠešlija je napomenuo da su prvi pozitivni rezultati u novoj organizaciji rada ostvareni u posljednjem kvartalu 2019. godine, kada je Bolnica “Srbija” imala najbolji kvartal prema vrednovanju Fonda zdravstvenog osiguranja u proteklih deset godina.\nJedan od osnivača i nekadašnji direktor bolnice u Srpskom Sarajevu Slavko Ždrale rekao je da bolnica u Kasindolu u posljednjih 30 godina predstavlja osnovnu, temeljnu zdravstvenu ustanovu Sarajevsko-romanijske regije, sa nivoom sekundarnog i tercijarnog djelovanja, odnosno pružanja zdravstvene zaštite.\n“Građani ove regije zaslužili su nivo usluga koji se pruža u modernoj zgradi sa izuzetno modernom opremom. Najveće priznanje treba odati zdravstvenim radnicima koji su tokom rata, svojim patriotskim odnosom, etikom i moralnošću doprinijeli da ova ustanova danas postoji”, naglasio je Ždrale.\nŽdrale je posebno zahvalio Vlada Republike Srpske i srpskom članu Predsjedništva BiH Miloradu Dodiku, koji su zaslužni da ova regija dobije modernu i opremljenu zgradu bolnice, koju je moguće obogatiti svom medicinskom uslugom koja je potrebna građanima.\nGradonačelnik Istočnog Sarajeva Ljubiša Ćosić rekao je da je Bolnica “Srbija” jedan od tri glavna stuba funkcionisanja i okupljanja ljudi u Istočnom Sarajevu.\n“Bez dobrog zdravstvenog sektora nema zadržavanja stanovništva, kao i što bez visokoobrazovanih ljudi nema daljeg prosperiteta grada i opština”, naveo je Ćosić.\nĆosić je izrazio zadovoljstvo što Vlada Republike Srpske konstantno podržava rad Bolnice “Srbija”, te smatra, da uz ono što je do sada urađeno, uz još malo napora u idućoj godini funkcionisanje Bolnice može biti dovedeno do savršenstva.\nVečerašnjoj akademiji prisustvovao je ministar zdravlja i socijalne zaštite Republike Srpske Alen Šeranić, te brojni predstavnici političkog, kulturnog i vjerskog života Istočnog Sarajeva i Republike Srpske.\nOdluka o gradnji bolnice u Kasindolu donesena je 1914. godine, a sa radom je počela nakon Prvog svjetskog rata kao oporavilište. Prvog novembra 1938. godine oporavilište je proglašeno za sanatorijum.\nVlada Republike Srpske 25. novembra 1993. godine donijela je odluku o osnivanju Kliničkog centra medicinskog fakulteta Sarajevo u čiji sastav ulazi i Opšta bolnica Kasindo.\nPotpisivanjem Dejtonskog mirovnog sporazuma, uslijedila je pođela teritorija na Sarajevskoj regiji i samim tim i gašenje zdravstvenih ustanova primarnog i sekundarnog nivoa i to domova zdravlja, bolnice Žica, bolnice “Dr Enest Grin” i Instituta za fizijatriju i rehabilitaciju Ilidža.\nDio opreme, kao i osoblja prihvaćen je u bolnicu Kasindo kojoj se 2006. godine pridružuje i Vojna bolnica sa Sokoca.\nU Istočnom Sarajevu je 7. jula 2017. godine potpisan ugovor i položen kamen temeljac za izgradnju nove bolnice “Srbija”, u koju su marta 2019. godine smješteni prvi pacijenti.\nTags: Alen Šeranić Bolnica "Srbija" dr Slavko Ždrale Ljubiša Ćosić nebojša šešlija\nPrethodna U petak dio Jahorine bez vode\nSledeća Počinje izgradnja dijela ulice Aerodromska u Radulovcu


Nova Vlada položila zakletvu pred poslanicima Skupštine Srbije - Politika - Dnevni list Danas\nPočetna » Politika » Nova Vlada položila zakletvu pred poslanicima Skupštine Srbije\nBrnabić: Počeli smo da radimo i prestali da kukamo\nM.R.Milenković/M. Đošić/Agencije28.10.2020. 20:15\nČetiri meseca od junskih izbora poslanici Skupštine Srbije izabrali su novu Vladu na čijem čelu će ponovo biti premijerka Ana Brnabić.\nVlada će imati 23 ministra, 21 resor i pet potpredsednika, a za izbor Vlade glasalo je 227 poslanika, pet je bilo protiv.\nZbog virusa korona članovi kabineta u Nemanjinoj zakletvu su položili samo pred poslanicima Srbije, a zakletvi nisu prisustvovali predstavnici diplomatskog kora, crkve i predstavnici kulture, kako je to do sada bilo uobičajeno.\nNa kraju rasprave o izboru Vlade premijerka Brnabić obećala je da će se već u prvih 100 dana rada buduće Vlade videti konkretni rezultati, koje mnogi ne očekuju.\nRekla je da će nova Vlada već sutra u osam sati održati prvu sednicu i da će nastaviti odmah da radi na akcionim planovima i zakonima, a najavila je i da će naredne nedelje parlamentu predložiti rebalans budžeta.\nNavela je da će nova Vlada, osim što će biti Vlada kontinuiteta, biti i jedinstven tim sa predsednikom Aleksandrom Vučićem, jer je, kako je rekla, to donelo mnogo dobrog zemlji i građanima i u proteklom periodu.\nIzrazila je zadovoljstvo zbog kooperativnosti parlamenta, umesto prazne rasprave kako je to bilo u prošlom sazivu. I predsednik parlamenta Ivica Dačić najavio je nastavak dobre saradnje sa Vladom i predsednikom države.\nFoto: BETA/VLADA SRBIJE/SLOBODAN MILJEVIC/MO\nRasprava o novoj Vladi protekla je inače u opuštenoj atmosferi, rečima hvale, aplauzima, a na kraju rasprave tu atmosferu začinila je mlada poslanica SPS Jelena Mihajlović izvodeći je muzički performans, repujući pesmu koju je pročitala u stilu generacije kojoj priada.\n„‘Mnoge mi stvari kipte u glavi i okupiraju moždane hemisfere, mozak ko treger, ko na bini Džeger, rasteže se, prati ali ne može da shvati, te ovakvi mandati, te onakvi mandati, te skoro isti kandidati. Kandidat koji pokuša da rastegne mandate po meni nije pravi demokrat“, odrepovala je Mihajlović, predsednik skupštine Dačić iako iznenađen dozvolio joj je da završi pesmu iz 1981. godine do kraja .\nAV-ZND i PUPS-tri P\nZanimljivo je da se poslanička grupa Srpske napredne stranke više ne zove tako, već nosi i dalje naziv po izbornoj listi -Aleksandar Vučić – Za našu decu ili skraćeno -AV ZND. I poslanička grupa Partije ujednjenih penzionera Srbije u ovom skupštinskom sazivu promenila je ime pa se sada zove PUPS-tri P.\nTončev i Đurić podneli ostavke na poslaničke funkcije\nOstavke na poslaničke funkcije podneli su ministar bez portfelja Novica Tončev i budući ambasador u SAD Marko Đurić. Obzirom da nisu izabrana nova dva poslanika, predsednik parlamenta Dačić rekao je da je parlament radio sa dva poslanika manje, i da prilikom prebrojavanja ne bude zabune.\nTokom današnje rasprave o prioritetima i sastavu nove vlade narodni poslanici vladajuće većine najavili su podršku premijerki Ani Brnabić i njenom kabinetu, a otvarali su i teme za koje oni smatraju da su važne, pre svih korona.\nPredsednik Skupštine Srbije Ivica Dačić zamolio je danas ranije šefove poslaničkih klubova da ograniče broj govornika kako bi se ispoštovala satnica i polaganje zakletve novih ministara, koje je predviđeno oko 20 časova.\n„Srbija je danas mnogo drugačija zemlja nego 2017. godine i fundamentalno drugačija nego 2014. godine, prestala je da bude zemlja koja niže istorijske poraze i postala zemlja koja pobeđuje. Počeli smo da verujemo u sebe i sopstveni uspeh, umesto da tražimo izgovore za neuspehe. Počeli smo da radimo i prestali da kukamo. Na međunarodnom planu, Srbija je postala zemlja koja se poštuje i uvažava. Zemlja koja vodi nezavisnu i samostalnu spoljnu politiku, pouzdan partner za razgovor, a ne zemlja pred koju se postavljaju uslovi i ultimatumi. Vlada koju predlažem biće proevropska i vlada kontinuiteta“, poručila je poslanicima Skupštine Srbije mandatarka za sastav nove vlade Ana Brnabić, predstavljajući program nove oročene, koncentracione vlade koju će činiti sve parlamentarne stranke, osim dve manjinske.\nRasprava o sastavu nove vlade protekla je u idiličnoj atmosferi, uz poruke podrške, hvalospeve i aplauze, ali je tu atmosferu na samom početku uspeo da pokvari Šaip Kamberi, jedan od svega šest opozicionih poslanika koji je naveo da je tužno da demokratiju u Srbiji brani svega šest poslanika, od ukupno 250 i da ovakav parlament nije mogao da proizvede ni Slobodan Milošević, ali je to pošlo za rukom „Vučiću i Dačiću“.\nPuna četiri meseca bilo je potrebno da se nakon ubedljive pobede Srpske napredne stranke sa skoro 50 odsto osvojenih glasova formira nova vlada.\nIako se dugo čekalo na formiranje, nakon konsultacija i kalkulacija najača stranka u vladajućoj koaliciji i predsednik države odlučili su da će ta vlada trajati kratko, do početka aprila 2022. i da će imati 21 ministra, dva ministra bez portfelja i čak pet potpredsednika, prvog potpredsednika Branka Ružića, Branislava Nedimovića, Zoranu Mihajlović, Nebojšu Stefanovića i Maju Gojković, jednog više nego u prethodnoj vladi.\nOd 23 ministara, čak jedanaest biće žene, a deo vlade biće neka potpuno nova lica.\nZa razliku od Aleksandra Vučića kome je pre četiri godine trebalo čak šest sati da predstavi skraćeni program Vlade Srbije, mandatarka Brnabić je program nove skraćene vlade predstavila za sat i po vremena.\nU tih sat i po stala je ekonomija, spoljni poslovi, zdravstvo, obrazovanje, ekonomija, ali i borba portiv kriminala.\nOna je navela da su zbog korona virusa pred nama teški dani i teške godine i da će svet moći da se vrati u normalu tek možda 2025. godine, a u ekonomsku normalu tek 2029. godine.\nIznela je i šest osnovnih ciljeva nove Vlade: borbu protiv kovida 19 i očuvanje zdravstva; očuvanje interesa srpskog naroda na Kosovu; sveobuhvatni rat protiv mafije; očuvanje nezavisnosti i vladavine prava; evropski put; ekonomsko jačanje Srbije.\nGovoreći o političkim izazovima Brnabićeva je najavila da Srbija neće odustati od Zajednice srpskih opština, kao i da će Srbija nastaviti da gradi dobre odnose i sa Rusijom i Kinom, ali i prijateljima poput Ujedinjenih Arapskih Emirata, Turske, Indije, zemljama Latinske Amerike, ali, kako je navela hoće i sve bolje odnose sa SAD”.\nNajavila je i odlučnu borbu protiv korupcije i kriminala, a pozvala je i službe bezbednosti da se pozabave bezbednošću predsednika Srbije, koji je pokrenuo rat protiv mafije.\n“Svaki dan sveodočimo o najmonstruoznijm napadima na predsednika, sa ciljem da ga dehumanizuju, i do te mere da svaki napad bude očekivan i normalan i razumljiv. Finansijska moć onih koji ovo rade je ogromna, zato naša energija mora biti mnogo veća. Ovo ću i lično shvatiti kao svoj zadatak, borba protiv svih laži koje plasiraju protiv njega i njegove porodice”, rekla je mandatarka, koja je najavila nastavak reformisanja pravosuđa i nastavak rada na izmeni dela Ustava kako bi se obezbedilo nezavisno pravosuđe.\nPonovo je najavljeno uvođenje platnih frazreda, ali i sprovođenje programa „Srbija 2025“.\nDok je privodila kraju svoj ekspoze, i taman što je izgovorila imena članova svog novog kabineta, izlaganje mandatarke Ane Brnabić na kratko je prekinuto jer je zablokirao mikrofon, tako da je ona čak tri puta morala da ponavlja poruku upućenu kolegama da je “velika čast služiti svojoj zemlji“.\nBez obzira na tehničke probleme i staru tehniku, poslanici su mandatarku pozdravili burnim aplauzom, ali je idličnu atmosferu ipak prekinuo jedan od šest opozicionih poslanika Šaip Kamberi koji je najavio da njegova poslanička grupa neće podržati izbor nove vlade.\nPoslanik „Ujedinjene doline – SDA Sandžaka“ Šaip Kamberi rekao je da on „ne predstavlja ni žute ni plave, ni crvene ni crne, već diskriminisane Albance u Srbiji“ i da je „tužno za demokratiju“ što među ukupno 250 poslanika opoziciju predstavlja samo šest poslanika manjinskih stranaka.\n„Ovakav parlament nije mogao da proizvede ni (bivši predsednik Srbije Slobodan) Milošević, ali Vučić i Dačić jesu.\nKoalicija sastavljena od navodno levog i desnog centra proizvela je kao nikad u Srbiji totalitarnu vlast, naravno preko izbornog procesa. Jedina istina u paroli ‘Srbija je Evropa’ je ‘Srbija je Belorusija’, iako tamo ima opozicije bar na ulici“, rekao je Kamberi.\nOn je kritikovao sastav nove vlade ističući da u njoj nema nijednog minstra iz redova manjina, a da je „šlag na torti“ Ministarstvo za ljudska i manjinska prava i društveni dijalog.\n„U takvom psihološkom ratu ko bi bio bolji ministar policije nego bivši levičarski radikal crne košulje koji se diči uvredama koje upućuje manjinama“, rekao je Kamberi aludirajući na Vulina i dodao da od Srbije ne može da se očekuje da reši ubistvo braće Bitići kad, između ostalog, nije rešeno ubistvo novinara Slavka Ćuruvije.\nOn je naveo da su ranije „ljudi bežali zbog ratova, a danas beže zbog autoritarizma“, i da „Srbija ima svog gospodara od koga zavisi sudbina svakog od nas, pa i Vlade“, aludirajući na predsednika SNS i Srbije Aleksandra Vučića.\n„Ovi ratni zločini naređeni su i sprovedeni od zvaničnika Srbije. Nema prosperiteta bez pomirenja, nema pomirenja bez suočavanja sa prošlošću“, kazao je Kamberi, koga je predsednik Skupštine Ivica Dačić upozorio da ne koristi rečnik uvreda, ne provocira i ne iznosi lažnu sliku o neravnopravnosti manjina.\nIzlaganje Kamberija otvorilo je niz replika, a u polemiku se uključila i mandatarka Brnabić koja je poručila Kamberiju da je njegov problem što ne želi dijalog, nego se „decenijama i decenijama bavi floskulama i politikanstvom, a ne onim što je dobro za građane“.\nVučić je, naglasila je ona, učinio više nego bilo ko drugi na istorijskom pomirenju Srba i Albanaca.\nBrnabić je optužila Kamberija da mu je važnije da u parlamentu „ispljuje“ Vučića, nego da kaže šta je on sve uradio na „istorijskom pomirenju“, a pokrenuo je dijalog sa Albancima, zbog čega su ga radikalni krugovi u Srbiji optuživali za izdaju.\nPoslanik SNS Milenko Jovanov ocenio je da sve što je Kamberi izneo „ne odgovara stvarnosti“ i da on tako govori jer „nije dobio fotelju“ u Vladi, te „uvek kada je tu fotelja, Vlada se podržava, a kada fotelje nema ne podržava se“.\nReplicirajući Kemberi je pozvao vladajuće stranke da ne guše i ovo malo opozicije u parlamentu i da to nije demokratija.\nTokom rasprave šef poslaničke grupe SVM Balint Pastor rekao je da će ta stranka podržati drugu vladu Ane Brnabić od koje očekuju da bude vlada kontinuiteta koja, ali da očekuje odlučniji stav vlade u suočavanju ysa mogranstkom krizom.\nOn je kazao da je rešenje u većem prisustvu policije na terenu, čuvanju južne granice Srbije i kontroli ulaska migranata u zemlju i njihovog kretanja.\nŠefica poslaničke grupe SPAS Marina Raguš pozvala je sve u Srbiji da daju šansu novom parlamentu i vladi i pohvalila Anu Brnabić da se odlično snašla u ulozi premijerke.\nDodala je da je lista SPAS kandidovala najboljeg za resor zadužen za demografiju i brigu o porodici i izrazila uverenje da će Ratko Dmitrović dati maksimum i iznenaditi rezultatima.\nŠef poslaničke grupe SPS Ðorđe Milićević je rekao da građani očekuju odgovoran i ozbiljan odnos i ne može i ne sme da postoji viši interes i cilj od onoga što je interes građana, a Dragan Marković Palma rekao je da je propustio da predloži amandman kojim bi se ministarsrstvo ekologije bavilo političkom deponijom jer bi tamo trebalo da ode „neka opozicija“.\nU ime PUPS-a parlamentarcima se obratio poslanik i novinar Aleksandar Jovanović, koji je pričao o svojim strahovima, izvinjavao se i hvalio Beograd na vodi, očekujući pritom da će ga “tviteraši zbog toga razapeti”.\nĐilas: Lažna Vlada\nSkupština Srbije raspravlja danas o novoj Vladi Srbije koja će imati 21 ministarstvo, dva ministra bez portfelja i pet potpredsednika.\nPoslanici će danas glasati o članovima nove Vlade, posle čega će premijerka i ministri položiti zakletve.\nMandatarka za sastav nove Vlade Ana Brnabić prvo je pred poslanicima iznela ekspoze, posle čega je počela rasprava, a nakon toga sledi glasanje.\nPrema predlogu mandatarke, potpredsednici Vlade biće Branko Ružić (prvi potpredsednik), Branislav Nedmović, Zorana Mihajlović, Nebojša Stefanović i Maja Gojković, a ministri bez portfelja Nenad Popović i Novica Tončev.\nZa ministra spoljnih poslova predložen je Nikola Selaković, ministra unutrašnjih poslova Aleksandar Vulin, ministra odbrane Nebojša Stefanović, ministarku rudarstva i energetike Zorana Mihajlović, ministra finanasija Siniša Mali, ministra zdravlja Zlatibor Lončar, a za ministarku trgovine, turizma i telekomunikacija Tatjana Matić.\nMaja Gojković predložena je za ministarku kulture i informisanja, Tomislav Momirović za ministra građevinarstva, saobraćaja i infrastrukture, Darija Kisić Tepavčević za ministarku za rad, zapošljavanje i socijalna pitanja, Ratko Dmitrović za ministra za brigu o porodici i demografiji, Anđelka Atanasković za ministarku privrede, a Banko Ružić za ministar prosvete.\nZa ministra poljoprivrede, vodoprivrede i šumarstva predložen je Branislav Nedimović, ministarku pravde Maja Popović, ministarku za evropske integracije Jadranka Joksimović, ministarku zaštite životne sredine Irena Vujović, ministarku državne uprave i lokalne samouprave Marija Obradović.\nMandatarka je predložila da Ministarstvo za brigu o selu vodi Milan Krkobabić, Ministarstvo za ljudska i manjinska prava i društveni dijalog Gordana Čomić i Ministarstvo sporta i omladine Vanja Udovičić.\nOva vlada 16. je po redu od uvođenja višestranačja u Srbiji 1991. i deseta od demokratskih promena 2000. godine.\nAna BrnabićposlaniciSaip KamberiSkupština SrbijevladaVlada Srbije\n25 reagovanja na “Nova Vlada položila zakletvu pred poslanicima Skupštine Srbije”\n28. oktobra 2020. u 10.12\nNišta ti „poslanici“ danas ne biraju, oni samo poslušno dižu svoju malu poltronsku i pohlepnu ručicu, samo da bi formalno potvrdili ono što im je Gospodar napisao na ceduljčetu. A Gospodar će znati da ih nagradi…\n29. oktobra 2020. u 08.19\nImali ste šansu da izadjete na izbore, ali ste bojkotovali iste, tako da nemate pravo da komentarišete nešto za šta su drugi glasali.\n28. oktobra 2020. u 10.46\nDakle, Zlatno doba će da traje dok nam ne bude bolje 2029. godine, a onda raj!\n29. oktobra 2020. u 07.29\nLos smisao za humor!\n28. oktobra 2020. u 11.18\nNismo se još izvukli ni iz ponora u koji smo gurnuti devedesetih, a kako nas vodi ista družina, koja je bila tada na vlasti, ne možemo očekivati ništa dobro. Tonemo i dalje i tome nema kraja. Bar da je blizu dno, ali slaba je nada. Onaj ko te je gurnuo u blato, teško da će te iz njega izvući.


Radovan-Pankov-penali-Kopenhagen-Zvezda-Mogao-sam-svih-11-da-sutiram-VIDEO | MTELBA\n"Bez zagrijavanja sam izašao na teren, morao sam brzo da se fokusiram, ali kod mene nema pritiska", poručio je novi štoper Crvene zvezde.\nOdbrambeni fudbaler Crvene zvezde Radovan Pankov, jedan od junaka pobjede u Kopenhagenu, kazao je da je bio veoma smiren i siguran u sebe da će dva puta pogoditi u penal seriji za plasman u plej-of za Ligu šampiona.\nNovajlija iz niškog Radničkog ušao je u igru poslije sat vremena igre, odmah po isključenju Nemanje Milunovića, i ostavio je odličan utisak do kraja svih 120 minuta...\nNa društvenim mrežama je hit video snimak na kome se vidi kako Pankov nakon prvog kruga traži da šutne prvi penal u novoj seriji, ispostaviće se pobjednički za 7:6.\n"Odlučivali smo sami ko prvi šutira u sljedećem krugu. Sam sam želio da šutiram ponovo, osjećao sam da mogu drugi put da zatresem mrežu što sam i uradio. Najbitnije je da smo pobijedili, mi smo ekipa i svaki uspjeh je djelo čitavog tima".\n"Bez zagrijavanja sam izašao na teren, morao sam brzo da se fokusiram, ali kod mene nema pritiska", samouvjeren je "zlatni orlić" sa Novog Zelanda.\nBez obzira na veći dio meča sa igračem manje, odbrana crveno-bijelih nije kapitulirala.\n"Djelovali smo vrlo dobro kao ekipa, naročito u defanzivi. Nisu mogli tako lako da nam zaprijete. Degenek i Borjan su odigrali takođe sjajan meč, svih 120 minuta. Borjan je partiju krunisao i kroz penal seriju gdje je pokazao koliko je ozbiljan i dobar golman", zaključio je hitri štoper.\nCrvena zvezda u borbi za Ligu šampiona igra protiv Jang Bojsa, a prvi meč na programu je u Bernu naredne srijede od 21 čas.


Radnici sklapaju automobile u Folksvagenovoj fabrici u Volfsburgu u Nemačkoj, 27. aprila 2020. Proizvodnja je bila zaustavljena zbog epidemije koronavirusa.\nNavodeći da je put ka oporavku "i dalje pun neizvesnosti", evropski komesar za ekonomiju izjavio je da će ekonomija Evropske unije nastaviti da se smanjuje tokom 2020. godine a 2021. će se oporaviti sporije nego što je prvobitno prognozirano.\nNa konferenciji za novinare u Briselu, komesar Paolo Đentiloni rekao je novinarima da je pandemija Kovida 19 pogodila evropsku ekonomiju više nego što se prvobitno očekivalo. On predviđa da će grupa od 19 zemalja Unije koje koriste evro kao valutu - videti rekordni ekonomski pad od 8,7% ove godine, dok se za sledeću godinu predviđa rast od 6,1 odsto.\nU maju je bio prognoziran pad od 7,8% ove godine i rast od 6,3% 2021.\nEvropski komesar za ekonomiju Paolo Đentiloni na konferenciji za novinare u Briselu (arhivska fotografija)\nZbog pandemije su brojne firme morale da se zatvore, putovanje između zemalja je zaustavljeno a građani su u većini evropskih država ostajali kod kuće. Đentiloni ističe da se ukidanje restriktivnih mera odvija postepenije nego što je Evropska komisija pretpostavila u svojoj prognozi iz maja.\nPrema novoj prognozi, Francuska, Italija i Španija, neke od najteže pogođenih zemalja, imaće najveći ekonomski pad dok će situacija biti povoljnija u Nemačkoj, Holandiji i Poljskoj.\nĐentiloni je takođe naveo da će, pošto dogovor o Bregzitu još nije postignut sa Britanijom, njen trgovinski status sa Unijom ostati neizvestan, što bi imalo "negativne posledice po obe strane, iako posebno negativne po Veliku Britaniju."


Usporava ekonomski rast Australije i bez pandemijskih mjera ograničenja – The PRESTIGE\nSAD se sporazumile sa evropskim zemljama o ukidanju poreza na digitalne usluge prije satRusija zabranila prodaju Samsung telefona prije satNovi Mark Zakerberg: Ima 29 godina, 22 milijarde dolara i sve je zaradio sam prije 40 minutaČovjek koji je napravio Kuma i svi njegovi biznisi prije 45 minutaŠest dobrih pitanja i još bolji odgovori osnivača Instagrama prije 50 minutaEvropskoj autoindustriji prijeti velika kriza prije 55 minutaTržišta osiguranja u CEE premašila obim poslovanja od prije krize prije 57 minutaKomercijalna banka pripaja beogradsku NLB banku prije 58 minutaSaudijska Arabija gradi ogromni “ekstremni park” na naftnoj platformi prije satGoogle izdao hitno upozorenje za sve korisnike Chroma prije sat\nAustralijska ekonomija je usporila rast u drugom tromjesečju 2021. godine na 0,7 odsto, iako tada još nisu bile uvedene pandemijske mjere ograničenja u zemlji, objavio je australijski Zavod za statistiku. U prethodnom kvartalu, bruto domaći proizvod (BDP) Australije je porastao 1,9 procenata.\nUprkos usporavanju, međugodišnja stopa rasta BDP-a od 9,6 odsto u kvartalu april-jun najviša je u savremenoj istoriji Australije, ali samo zato što je pandemija izazvala oštar privredni pad u uporednom periodu 2020. godine, podseća agencija Reuters.\nTaj bolni obrazac je ponovo na sceni, budući da se zbog strogih mjera ograničenja, koje su sada na snazi u Sidneju, Melburnu i Kanberi, procenjuje da će BDP pasti za 2,0-3,0 odsto ili više u tekućem kvartalu.\nStatistički podaci za drugo tromjesečje pokazuju snažnu privatnu i državnu potrošnju, stambene i poslovne investicije, ali je njihov pozitivan doprinos BDP-u u znatnoj mjeri neutralisao negativan neto izvoz i pad zaliha.\nPozitivan je pokazatelj da je nominalni BDP dostigao rekordnih 2,07 biliona australijskih dolara (1,51 bilion američkih dolara) na godišnjem nivou, što Australiju čini 11. najvećom ekonomijom na svijetu. Na ovom nivou, BDP iznosi 80.432 dolara po stanovniku Australije. Zemlja ima 25,6 miliona žitelja.\nTaj rezultat se uveliko duguje vrlo visokim cenama australijskih izvoznih resursa, što je podiglo vrijednost spoljnotrgovinske robne razmjene u drugom tromjesečju za ogromnih 7,0 odsto na kvartalnom i za čak 24 procenta na godišnjem nivou.\nKinezi vlasnici preko 28 hiljada evropskih kompanija\nKredi Svis planira da otpusti još 1.300 ljudi?\nNjemačka će dovršiti Sjeverni tok 2 uprkos američkom pritisku\nLego doveo prvog direktora koji nije Danac


Uskoro u Tuzli: Kružni tok kod raskrsnice "Tenis"\nPredstavnici Službe za komunalne poslove, izgradnju i poslove mjesnih zajdenica prezentirali su aktivnosti na unapređenju saobraćajne infrastrukture u gradu Tuzli, koje su planirane za realizaciju u 2019. godini. Tako su na sjednici predstavljeni projekti: Umirenje saobraćaja u naselju Stupine, sa izmjenom režima saobraćaja, Rekonstrukcija raskrsnice Tenis i Rekonstrukcija raskrsnice Livnica, kao i još neki infrastrukturni projekti manjeg obima. Realizacija većine predstavljenih projekata će početi odmah po uspostavljanju stabilnijih vremenskih prilika, jer su za neke od planiranih radova već potpisani ugovori sa izvođačima.\n“Cilj većine ovih projekata je unapređenje saobraćajne infrastrukture i povećanje bezbjednosti u saobraćaju, naročito bezbjednosti pješaka, jer su na ovim mjestima, kao što su raskrsnica na Stupinama, preko puta pijace, zatim kod Tenisa i kod Livnice, najčešće bili ugroženi upravo pješaci, a često smo upravo na ovim mjestima svjedočili i sudarima automobila“, izjavio je gradonačelnik Imamović.\nU cilju povećanja sigurnosti odvijanja kolskog i pješačkog saobraćaja na Sjevernoj gradskoj saobraćajnici urađena je projektna dokumentacija na nivou Glavnog projekta za potrebe sanacije raskrsnice “Tenis“ u Tuzli na način da se na mjestu postojeće raskrsnice ulica KULINA BANA, DRUGE TUZLANSKE BRIGADE, ŠETALIŠTE SLANA BANJA, MIRZE DELIBAŠIĆA i KLOSTERSKA formira kružni tok. Projekat je urađen od strane UO Zavod za urbanizam Grada Tuzla.


10 najboljih hotela za porodice u Rivazzurra - TripAdvisor\nNajbolji hoteli za porodice - Rivazzurra, Italija\nHoteli za porodice - Rivazzurra\n38 od 115 objekata odgovara vašim filterima. Obriši sve filtere\nBr. 1 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 2 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 3 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 4 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 5 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 6 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 7 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 8 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 9 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 10 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 11 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 12 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 13 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 14 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 15 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 16 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 17 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 18 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 19 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 20 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 21 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 22 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 23 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 24 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 25 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 26 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 27 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 28 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 29 od 38 – objekti sa najboljim odnosom cena/kvalitet – Hoteli za porodice - Rivazzurra\nBr. 30 od 38 – objekti sa najboljim odnosom cena/kvalitet – Hoteli za porodice - Rivazzurra


USVOJENA REZOLUCIJA O STRADANJU SRBA U SREBRENICI: Priznati zločini nad našim narodom, Bošnjaci napustili sednicu – Nacionalist\nby nacionalist July 2, 2021, 10:07 pm 999 Views\nDokument je usvojen sa 12 glasova “za”, dok je šest bošnjačkih odbornika napustilo salu kad je počelo glasanje. Ovaj dokument je odgovor na sramnu rezoluciju Crne Gore koja je donesana kao politički dokument i da se srpskom narodu nameće termin genocidni, a što nije tačno, kaže za “Novosti” Mladen Grujičić, načelnik Srebrenice.\n– U Rezoluciji smo osudili i dokument iz Crne Gore. Nismo iznenađeni što su bošnjački delegati napustili skupštinu, jer čim njima nešto ne odgovara oni odlaze sa sednice – kaže Grujičić.\nOn pojašnjava da Rezolucija ni u jednom delu ne omalovažava druge žrtve na tom području, već samo jasno ukazuje koliko je bilo stradanje Srba na tom području.\n– Skupština Srebrenice je prosto morala da osudi sraman dokument iz Crne Gore. To smo učinili da nikoga ne vređamo već da skrenemo pažnju da su političari Crne Gore iskorišćeni od strane međunarodnih faktora koji godinama pokušavaju da Srbima pripišu sve zločine na ovom području – kaže Grujičić.\nGrujičić kaže da je Rezolucija morala prosto doći zbog mira u kući, jer Srbi Podrinja i Srebrenice godinama ćute, ali su sada odlučili da stanu u odbranu istine i jasno kažu koliki je obim stradanja Srba na području Srebrenice kroz istoriju.\nRadomir Pavlović, potpredsednik Skupštine Srebrenice, kaže da je ovaj dokument odgovor na pokušaj da se srpski narod proglasi genocidnim, iako je doživeo najveća stradanja od svih naroda u regionu.\n– Veoma je bitno da se zaustavi revizija istine o stradanju srpskog naroda na području nekadašnjeg srebreničkog sreza, koji je obuhvatao opštine Srebrenica i Bratunac u sva tri rata. Skoro 600 solunaca je bilo na prostoru srebreničkog sreza, što je ogroman broj u odnosu na tadašnje vreme. Treba znati da su ustaše u toku Drugog svetskog rata ubile 2.262 Srbina, od čega je 430 dece i da je u Drugom svetskom ratu 70 odsto Srba stradalo na području srebreničkog sreza. Čitave porodice su zatirane od 1941. do 1944. godine, tu je sudbina i moje porodice Pavlović, gde je oko 20 ljudi uže i šire familije zapaljeno u jednoj kući u selu Anđići. Francetića legija je 1942. u selima bratunačke opštine, Banjevići i Ježestica, ubila više od 200 srpske nejači i preko 600 ljudi je tada izgubilo život – pojasnio je Pavlović.\nODBACITI REVIZIJU ISTORIJE\nRADOMIR Pavlović (na slici) ističe da oni koji su izvršili genocid nad srpskim narodom, sada taj epitet daju Srbima, što je čist apsurd.\n– S obzirom na žrtve koje su dali, Srbi su procentualno u odnosu na broj stanovnika dali najviše žrtava u svetu. Prema tome, ovde se radi o reviziji istorije, što mi ne smemo dozvoliti i pokleknuti pred istinom – dodaje Pavlović i ističe da će se kad-tad naći u arhivama šta je sve istina, u Srebrenici i oko nje, od 1992. do 1995. godine.